# (Náv(Návrh)

## Rámcová zmluva

**o výkone servisných služieb a opravárenskej činnosti č. ................**

uzavretá podľa ust. § 269 ods. 2 Obchodného zákonníka č. 513/1991 Zb. v znení neskorších predpisov (ďalej len „Obchodný zákonník“) a v súlade s § 3 ods. 4 zákona č. 343/2015 Z. z.

o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

(ďalej len „zmluva“)

## Článok I Zmluvné strany

1. Objednávateľ: Košický samosprávny kraj

Sídlo: Námestie Maratónu mieru 1, 042 66 Košice

Zastúpený: Ing. Rastislav Trnka - predseda

Bankové spojenie: štátna pokladnica

Číslo účtu: SK52 8180 0000 0070 0018 6505

IČO: 35 541 016

DIČ: 20 216 249 24

Tel./Fax: 055/726 83 02

Zástupca na rokovanie vo veciach

technických: Ing. Stanislav Reištetter

## (ďalej len „objednávateľ“)

1. Dodávateľ služieb: Sídlo:

Zastúpený:

IČO:

DIČ:

IČ DPH:

Ďalšie osoby oprávnené konať v súlade s touto zmluvou vo veciach realizácie čiastkovej zmluvy:

* vo veciach zmluvných:
* vo veciach technických:

Bankové spojenie:

Číslo účtu v tvare IBAN:

Označenie registra: Zapísaný v obchodnom registri: obch. register Bratislava, odd., vl. Tel.:

Fax:

E-mail:

## (ďalej len „dodávateľ“)

**Článok II**

**Predmet zmluvy**

* 1. Predmetom tejto zmluvy je záväzok dodávateľa, počas trvania tejto zmluvy na základe písomných objednávok objednávateľa poskytovať pre objednávateľa služby - vykonávanie servisných prehliadok osobných motorových vozidiel továrenskej značky ......................... (zoznam motorových vozidiel tvorí prílohu č. 1) v rozsahu servisných úkonov predpísaných výrobcom a vykonávanie záručného, pozáručného a garančného servisu a údržby vozidiel (ďalej len „servis“), a to v súlade so zmluvou a záväzok objednávateľa zaplatiť za riadne a včas poskytnuté služby dodávateľovi zmluvnú cenu za podmienok dohodnutých v tejto zmluve.

## Článok III

**Rozsah poskytovaných služieb a práva a povinnosti zmluvných strán**

* 1. Dodávateľ sa na základe tejto zmluvy zaväzuje poskytovať pre objednávateľa servisné služby na služobných osobných motorových vozidlách. Jedná sa o záručné, pozáručné a garančné opravy a údržbu, ktoré v sebe zahŕňajú najmä:
		+ Mechanické práce - bežná údržba a oprava (odstránenie porúch počas prevádzky služobných motorových vozidiel), oprava a nastavenie pohonného mechanizmu a ďalších mechanických častí (riadenie, brzdy, tlmiče, prevodovky, systém chladenia, výfukový systém a pod.), pravidelné servisné prehliadky určené výrobcom (výmena motorového oleja, filtrov, zapaľovacích sviečok, brzdových obložení, rozvodov a pod.), príprava vozidiel na STK a EK;
		+ Oprava elektrického systému vozidiel (svetlá, poistky a pod.) diagnostika, čistenie a plnenie klimatizácie;
		+ Klampiarske a lakernícke práce - opravy vozidiel po havárii (karoséria dvere, zámky a pod.), výmena autoskiel, opravy, dvere, zadné sklo, spätné zrkadlá;
		+ Dodávka tovarov, ktorými a rozumie dodávka olejov, diskov a náhradných dielov na továrenskú značku uvedenú v čl. II tejto zmluvy;
		+ Ostatné služby:
			- Pneuservis - prezúvanie pneumatík (súčasťou je aj vyvažovanie pneumatík) hliníkových diskov nad 15“, plechových diskov do 15“, opravy defektov, uskladnenie pneumatík – uskladnenie sád pneumatík zimných/letných 1 sada = 4 ks;
			- Realizácia STK a EK;
			- Geometria prednej a zadnej nápravy;
			- Odtiahnutie a uskladnenie vozidiel do najbližšieho zmluvného servisu v prípade poruchy alebo havárie na dobu 6 mesiacov, spolupráca s poisťovňou pri likvidácií poistných udalostí;
			- Vedenie elektronickej evidencie správy vozidla pre všetky vozidlá podľa prílohy č. 1 tejto zmluvy;
			- Odťahová služba - zabezpečenie odťahovej služby v rámci celého Slovenska prípadne susedných krajín do najbližšieho zmluvného servisu, vrátane manipulácie (naloženie/vyloženie) a poskytnutie náhradného vozidla;
			- Poskytnutie náhradného vozidla.
	2. Dodávateľ sa zaväzuje vykonávať servis podľa výrobcom predpísaného rozsahu základných servisných úkonov podľa počtu ubehnutých kilometrov, pričom sa zaväzuje používať výrobcom predpísané zariadenia, techniku, vybavenie, špeciálne náradie a dodržiavať technologické postupy predpísané výrobcom danej značky motorových vozidiel.
	3. Dodávateľ sa zaväzuje pri vykonávaní servisných úkonov používať len nové náhradné diely a výrobcom motorového vozidla predpísané prevádzkové hmoty.
	4. Dodávateľ sa zaväzuje vykonávať servis vo vlastnom mene a na vlastnú zodpovednosť. Dodávateľ je povinný viesť evidenciu aktuálnych a uzavretých zákaziek v elektronickej forme a na požiadanie ich predložiť objednávateľovi.
	5. Dodávateľ vyhlasuje a podpisom tejto zmluvy potvrdzuje, že je oprávnený v rámci svojej podnikateľskej činnosti vykonávať poskytované služby, ktoré sa zaväzuje na základe tejto zmluvy poskytovať.
	6. Dodávateľ potvrdzuje, že sa v plnom rozsahu oboznámil s rozsahom a povahou predmetu tejto zmluvy, že sú mu známe všetky technické, kvalitatívne a iné podmienky nevyhnutné k plneniu tejto zmluvy a že disponuje takými kapacitami a odbornými znalosťami, ktoré sú nevyhnutné k poskytnutiu služieb podľa tejto zmluvy, a teda že je odborne spôsobilý poskytnúť služby podľa tejto zmluvy.
	7. Dodávateľ je povinný poskytovať požadované služby kvalitne a v rozsahu uvedenom v písomnej objednávke objednávateľa.
	8. Dodávateľ sa zaväzuje vykonávať opravy a služby v zmysle platných cenníkov služieb a obstarávacích cien náhradných dielov a materiálov podľa čl. VI, ods. 6.1 tejto zmluvy a prílohy č. 2 k tejto zmluve.
	9. Dodávateľ sa zaväzuje poskytovať služby a vykonávať opravy podľa dohodnutých lehôt zmluvných strán, ktoré budú uvedené v zákazkových listoch.
	10. Dodávateľ je povinný preukázať rozsah účtovaných služieb, množstvo normohodín prostredníctvom Zákazkového listu po vykonaní servisu a výmenu náhradných dielov prostredníctvom priložených Dokladov o vydaní náhradných dielov zo skladu.
	11. Objednávateľ sa zaväzuje po skončení dohodnutého servisu a po telefonickej výzve na prevzatie opraveného vozidla zo strany dodávateľa, v primeranej lehote prevziať opravené vozidlo od dodávateľa v mieste sídla dodávateľa.
	12. Objednávateľ sa zaväzuje vopred dohodnúť termín pristavenia ťažko havarovaných vozidiel, ktorých oprava sa bude vykonávať pomocou rovnacej tolice ako i vozidiel, u ktorých sa budú vykonávať úpravy podľa schválenej dokumentácie.
	13. Objednávateľ sa zaväzuje uhradiť faktúry v dobe splatnosti, ktorá je 30 dní od doručenia faktúry objednávateľovi.

## Článok IV

**Miesto plnenia a doba platnosti Rámcovej zmluvy**

* 1. Miestom plnenia servisných služieb špecifikovaných v predmete tejto zmluvy je servisné pracovisko dodávateľa so sídlom na adrese: v Košiciach.
	2. Dodávateľ je povinný včas písomne oznámiť objednávateľovi zmenu sídla servisného pracoviska. Zmena sídla servisného pracoviska dodávateľa sa považuje za podstatnú zmenu tejto zmluvy, oprávňujúcu objednávateľa od tejto zmluvy odstúpiť.
	3. Zmluva sa uzatvára na dobu určitú, a to na dobu 36 mesiacov odo dňa jej účinnosti alebo do vyčerpania maximálneho finančného limitu (bez DPH) určeného pre továrenskú značku motorových vozidiel uvedenú v čl. II tejto zmluvy.
	4. Limit pre továrenskú značku motorových vozidiel uvedenú v čl. II tejto zmluvy je ..................... (bez DPH), t.j. ................. (spolu s DPH).

## Článok V

**Postup pri oprave a údržbe osobných motorových vozidiel**

* 1. Objednávateľ sa zaväzuje všetky požadované služby žiadať písomne (e-mailom) objednávkou s jednoznačne špecifikovaným rozsahom opravy vozidla a odovzdá vozidlo na základe Zákazkového listu.
	2. Dodávateľ sa zaväzuje počas trvania tejto zmluvy vykonávať servis na základe písomných (e-mailových) objednávok objednávateľa. Zmluvné strany sa dohodli, že na každé vozidlo bude vystavená osobitná objednávka, pričom objednávateľ je oprávnený objednať vykonanie servisu u dodávateľa na jeden pracovný deň maximálne na 2 motorových vozidlách.
	3. Objednávku/y zašle objednávateľ v pracovnom čase od 7.00 do 16.00 hod. na e-mailovú adresu dodávateľa. Momentom doručenia e-mailovej objednávky začne plynúť 24 hodinová lehota na prevzatie vozidla dodávateľom, ak objednávateľ v doručenom e- maily neuvedie neskorší konkrétny dátum prevzatia vozidla, prípadne nebude kontaktovať dodávateľa telefonicky. Doručením e-mailovej objednávky dodávateľovi podľa tohto bodu sa rozumie doručenie objednávky na e- mailovú adresu dodávateľa.
	4. Dodávateľ sa zaväzuje príslušné motorové vozidlo prevziať za účelom vykonania servisu do 24 hodín od doručenia e-mailu alebo telefonickej kontaktu objednávateľa, resp. v konkrétny pracovný deň určený objednávateľom podľa bodu 5.3 tohto článku.
	5. Objednávateľ sa zaväzuje motorové vozidlo odovzdať a dodávateľ sa zaväzuje za účelom vykonania servisu motorové vozidlo prevziať v mieste sídla dodávateľa.
	6. Zákazkový list potvrdený zmluvnými stranami pred vykonaním servisu musí obsahovať najmä:
		+ dátum a čas prevzatia vozidla dodávateľom,
		+ značku a evidenčné číslo vozidla,
		+ počet km na tachometri vozidla,
		+ popis závady
		+ meno a podpis zamestnanca objednávateľa, ktorý vozidlo odovzdal,
		+ meno a podpis zamestnanca dodávateľa, ktorý vozidlo prevzal.
	7. Dodávateľ je povinný vykonať servis najneskôr do 24 hodín od momentu prevzatia príslušného motorového vozidla podľa bodu 5.5 tohto článku, ak sa vo výnimočných a odôvodnených prípadoch zmluvné strany písomne nedohodnú inak.
	8. Ak pri vykonávaní servisu dodávateľ zistí nutnosť vykonania servisného úkonu (opravy, údržby...) nad rámec servisu dohodnutého touto zmluvou, t. j. ak zistí závady, ktoré by zjavne bránili ukončeniu servisného úkonu, resp. vozidlo by aj po ukončení predpísaného servisného úkonu nespĺňalo podmienky jeho bezpečného prevádzkovania v súlade s pokynmi a platnou legislatívou, dodávateľ je povinný o tejto skutočnosti bezodkladne v lehote na vykonanie servisu informovať zodpovednú osobu objednávateľa a jednoznačne vyšpecifikovať zistenú závadu.
	9. Dodávateľ je povinný zabezpečiť, aby stav km na tachometri motorového vozidla po jeho odovzdaní objednávateľovi (po vykonaní servisu) sa nezvýšil o viac ako 50km oproti stavu km na tachometri pred prevzatím motorového vozidla dodávateľom. Toto platí, ak sa dodávateľ a objednávateľ v odôvodnených prípadoch nedohodnú inak. Záznam o tejto dohode bude uvedený v zákazkovom liste.
	10. Po vykonaní servisu zmluvné strany vykonajú kontrolu motorového vozidla v mieste sídla dodávateľa. Objednávateľ je oprávnený vyžiadať si od dodávateľa primeranú lehotu na vykonanie dôslednej kontroly a požadovať za týmto účelom odovzdanie Zákazkového listu po vykonaní servisu a Dokladov o vydaní náhradných dielov zo skladu. Po kontrole zo strany objednávateľa obe zmluvné strany podpismi na Zákazkovom liste po vykonaní servisu a Doklade o vydaní náhradných dielov zo skladu potvrdia odovzdanie motorového vozidla. Na Zákazkovom liste po vykonaní servisu sa po vykonaní servisu uvedú najmä tieto údaje:
		+ dátum a čas odovzdania vozidla objednávateľovi,
		+ počet km na tachometri vozidla,
		+ rozsah poskytnutých služieb
		+ množstvo normohodín
		+ meno a podpis zamestnanca objednávateľa, ktorý vozidlo prevzal,
		+ meno a podpis zamestnanca dodávateľa, ktorý vozidlo odovzdal.

Zákazkový list po vykonaní servisu a Doklad o vydaní náhradných dielov zo skladu potvrdené oboma zmluvnými stranami po vykonaní servisu slúžia ako podklady pre fakturáciu.

* 1. Dodávateľ je povinný bez meškania informovať objednávateľa o vzniku akejkoľvek udalosti, ktorá bráni alebo sťažuje vykonanie servisu v stanovenej resp. dohodnutej lehote plnenia podľa bodu 5.7 tohto článku. Predĺženie dohodnutej lehoty plnenia musí objednávateľ písomne schváliť, pričom predĺžením dohodnutej lehoty plnenia z dôvodov na strane dodávateľa, nie je dotknutá povinnosť dodávateľa uhradiť zmluvnú pokutu za omeškanie okrem prípadov, keď k omeškaniu došlo z dôvodov vyššej moci.
	2. Zmluvné strany sa dohodli, že komunikácia medzi zmluvnými stranami bude prebiehať prostredníctvom zodpovedných osôb:
		+ Zodpovedná osoba dodávateľa:

1. ..................................................................... Tel. č. dodávateľa: .......................................

E-mail dodávateľa: ......................................

2. ..................................................................... Tel. č. dodávateľa: .......................................

E-mail dodávateľa: ......................................

3. ..................................................................... Tel. č. dodávateľa: .......................................

E-mail dodávateľa: ......................................

* + - Zodpovedná osoba objednávateľa:

Ing. Stanislav Reištetter, tel. č. +421 5 57268 302, e-mail: stanislav.reistetter@vucke.sk

Ing. Rudolf Balla, tel. č. +421918 766 044, e-mail: rudolf.balla@vucke.sk

* 1. Akúkoľvek zmenu zodpovednej osoby, resp. jej kontaktných údajov je dotknutá zmluvná strana povinná vopred písomne oznámiť druhej zmluvnej strane.
	2. Spôsob vykonávania údržby a servisu musí vyhovovať STN, predpisom požiarnej ochrany, bezpečnosti a ochrany zdravia pri práci, hygienickým predpisom a podmienkam environmentálneho riadenia.

## Článok VI

**Cena za predmet zmluvy a platobné podmienky**

* 1. Cena za predmet tejto zmluvy je medzi zmluvnými stranami stanovená dohodou zmluvných strán ako maximálna na stanovenú dobu. Cena za jednotlivé výkony bude vypočítaná podľa cenníkových cien uvedených v cenníku poskytovaných výkonov a služieb, t.j. v prílohe č. 2 tejto zmluvy, ktorá tvorí neoddeliteľnú súčasť tejto zmluvy a cenníkov originálnych náhradných dielov pre továrenskú značku motorových vozidiel uvedenú v čl. II tejto zmluvy a v súlade Návrhom na plnenie kritérií predloženým v rámci výzvy na predloženie ponuky, ktorý tvorí neoddeliteľnú súčasť tejto zmluvy formou prílohy č. 3.

Cena za predmet tejto zmluvy je zmluvnými stranami dohodnutá v súlade s § 3 zákona č. 18/1996 Z. z. o cenách v znení neskorších predpisov ako cena pevná a konečná. Pre vylúčenie akýchkoľvek pochybností platí, že dohodnutá Cena za predmet tejto zmluvy zahŕňa všetky náklady dodávateľa súvisiace s poskytovaním služieb. Dodávateľ je povinný na požiadanie objednávateľa spracovať cenovú kalkuláciu požadovanej opravy, ešte pred realizáciou služieb špecifikovaných podľa článku II a III tejto zmluvy.

* 1. Úhrada ceny za predmet zmluvy bude realizovaná formou bezhotovostného platobného styku bez poskytnutia preddavku. Dohodnutú cenu vrátane DPH objednávateľ uhradí dodávateľovi na základe predloženej faktúry, s lehotou splatnosti 30 dní odo dňa jej doručenia objednávateľovi. Záväzok objednávateľa sa považuje za splnený v deň, keď bude z jeho bankového účtu poukázaná príslušná platba na účet dodávateľa.
	2. Neoddeliteľnou súčasťou faktúry bude Zákazkový list po vykonaní servisu a Doklady o vydaní náhradných dielov, ktoré svojim podpisom potvrdia vykonanie služby podľa tejto zmluvy. Faktúra musí obsahovať náležitosti podľa zákona NR SR č. 222/2004 Z. z. o dani z pridanej hodnoty znení neskorších predpisov. Okrem toho musí obsahovať číslo a názov tejto zmluvy.
	3. V prípade, že faktúra nebude obsahovať náležitosti podľa bodu 6.3 tohto článku, objednávateľ má právo vrátiť ju na doplnenie a prepracovanie dodávateľovi. Dodávateľ túto faktúru podľa charakteru nedostatkov opraví, alebo vystaví novú faktúru. Lehota splatnosti 30 dní začne objednávateľovi plynúť odo dňa doručenia novej – opravenej faktúry.
	4. Dodávateľ je oprávnený fakturovať iba cenu za skutočne poskytnuté služby. DPH je vypočítaná ku dňu nadobudnutia účinnosti tejto zmluvy a bude účtovaná v aktuálnej sadzbe, podľa všeobecne záväzných predpisov platných v čase fakturácie.

## Článok VII

## Zodpovednosť za škodu, záruka

* 1. Dodávateľ je zodpovedný za to, že predmet tejto zmluvy bude poskytovaný podľa podmienok tejto zmluvy a podľa požiadaviek objednávateľa a že počas záručnej doby bude mať zmluvne určené vlastnosti.
	2. Dodávateľ je zodpovedný za vady a nedostatky, ktoré ním poskytnuté plnenie podľa tejto zmluvy vykazuje v čase jeho odovzdania. Za vady, na ktoré sa vzťahuje záruka, zodpovedá dodávateľ objednávateľovi v rozsahu tejto záruky.
	3. Dodávateľ zodpovedá za to, že všetky služby budú poskytované na najvyššej odbornej úrovni a poskytuje objednávateľovi záruku za vykonané práce v trvaní 6 mesiacov a na použité náhradné diely v trvaní 24 mesiacov, resp. v dĺžke v akej sa na ne vzťahuje záruka poskytnutá ich výrobcom, pričom záručná lehota začína plynúť dňom podpísania Zákazkového listu po vykonaní servisu a Dokladov o vydaní náhradných dielov zo skladu .
	4. Objednávateľ uplatní u dodávateľa reklamáciu bez zbytočného odkladu po tom, čo vadu zistil telefonicky na tel. č.: .............., alebo e-mailom na adresu...................,

s uvedením podrobného popisu zistenej vady. Uznanie reklamovanej vady je dodávateľ povinný písomne potvrdiť do 24 hodín odo dňa doručenia reklamácie dodávateľovi, pričom túto lehotu je dodávateľ povinný dodržať aj v prípade, ak reklamované vady odmieta uznať. Lehota 24 hodín podľa predchádzajúcej vety je zo strany dodávateľa dodržaná v prípade, ak objednávateľ v uvedenej lehote obdrží písomné potvrdenie dodávateľa o prijatí žiadosti na uplatnenie reklamácie na e-mail: stanislav.reistetter@vucke.sk.

* 1. Po zistení vady má objednávateľ právo, aby bola vada bezplatne, včas a riadne odstránená. Dodávateľ je povinný reklamovanú vadu odstrániť bezodkladne, najneskôr však do 15 dní odo dňa doručenia reklamácie, ak sa zmluvné strany s prihliadnutím na povahu vady nedohodnú inak.
	2. Záručná doba sa predlžuje o dobu, počas ktorej sú v rámci záručnej opravy odstraňované vady.
	3. V prípade, ak dodávateľ riadne neodstráni reklamované vady v lehote uvedenej v bode

7.5 tohto článku, má objednávateľ právo od tejto zmluvy odstúpiť.

* 1. Dodávateľ musí zabezpečiť likvidáciu nebezpečného a ostatného odpadu v súlade s legislatívou platnou na území Slovenskej republiky.

## Článok VIII

## Sankcie

8.1 V prípade omeškania sa dodávateľa s riadnym a včasným (čl. V bod 5.7 tejto zmluvy) poskytnutím služieb má Objednávateľ právo na úhradu zmluvnej pokuty vo výške 0,05% z dodávateľom fakturovanej sumy za tieto služby.

* 1. V prípade, ak dodávateľ poruší povinnosť uvedenú v bode 5.9, Čl. V tejto zmluvy, má objednávateľ právo na zaplatenie zmluvnej pokuty vo výške 50,- EUR za každý km naviac, a to za každé jednotlivé porušenie tejto povinnosti, zároveň má objednávateľ právo odstúpiť od tejto zmluvy.
	2. V prípade, ak dodávateľ z akéhokoľvek dôvodu (okrem prípadov vyššej moci) neprevezme vozidlo podľa bodu 5.4 Čl. V tejto zmluvy, má objednávateľ právo na zaplatenie zmluvnej pokuty vo výške 50,- EUR za každý deň omeškania, a to za každé jednotlivé porušenie tejto povinnosti, zároveň má objednávateľ právo odstúpiť od tejto zmluvy.
	3. Zaplatením zmluvnej pokuty nie je dotknutý nárok na náhradu škody.

## Článok X

## Náhrada škody

* 1. Ak ktorákoľvek zo zmluvných strán poruší svoju zmluvnú povinnosť, je povinná nahradiť skutočnú škodu tým spôsobenú druhej zmluvnej strane, ibaže preukáže, že porušenie povinností bolo spôsobené okolnosťami vylučujúcimi zodpovednosť**.**
	2. Pri uplatňovaní náhrady škody sa zmluvné strany riadia príslušnými platnými ustanoveniami Obchodného zákonníka.
	3. Dodávateľ je zodpovedný za škody spôsobené na majetku objednávateľa pri poskytovaní služieb podľa tejto zmluvy.

## Článok XI

## Doručovanie

* 1. Zmluvné strany sa dohodli, že písomnosti obsahujúce právne významné skutočnosti podľa tejto zmluvy si budú doručovať poštou, formou doporučenej zásielky alebo osobne. Písomnosťou obsahujúcou právne významné skutočnosti sa na účely tejto zmluvy rozumie najmä odstúpenie od zmluvy. Zmluvné strany sa dohodli, že ich vzájomná korešpondencia sa bude zasielať na adresy uvedené v záhlaví tejto zmluvy, pokiaľ zo zmluvy nevyplýva inak. Až do okamihu doručenia písomného oznámenia o zmene kontaktnej adresy sa považuje za adresu určenú na doručovanie adresa uvedená v záhlaví zmluvy.
	2. Pri doručovaní prostredníctvom pošty sa zásielka považuje za doručenú dňom jej doručenia na adresu podľa predchádzajúceho bodu tohto článku zmluvy. Za deň doručenia zásielky sa považuje aj deň, v ktorý zmluvná strana, ktorá je adresátom, odoprie doručovanú zásielku prevziať, alebo deň vrátenia sa nedoručenej zásielky späť odosielateľovi, i keď sa adresát o obsahu zásielky nedozvedel. Listina adresovaná zmluvnej strane, ktorá je doručovaná osobne, sa považuje za doručenú tejto strane okamihom, keď túto prevezme alebo ju odmietne prevziať

## Článok XII

##  Skončenie zmluvného vzťahu

* 1. Zmluvné strany sa dohodli, že túto zmluvu možno ukončiť:
		1. vzájomnou dohodou zmluvných strán,
		2. uplynutím dohodnutej doby trvania tejto zmluvy,
		3. jednostranným odstúpením od tejto zmluvy
		4. v ostatných prípadoch podľa platných ustanovení Obchodného zákonníka č. 513/1991 Zb. v znení neskorších predpisov.
	2. Odstúpenie od zmluvy musí byť písomné a doručené druhej zmluvnej strane.

## Článok XIII.

## Záverečné ustanovenia

* 1. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa.
	2. Zmluva sa vyhotovuje v štyroch rovnopisoch, z ktorých tri sú určené pre objednávateľa a jeden pre dodávateľa.
	3. Akékoľvek zmeny a doplnenia zmluvy musia byť vo forme očíslovaných písomných dodatkov.
	4. Neoddeliteľnými prílohami tejto zmluvy sú:
		1. Príloha č. 1 (Zoznam motorových vozidiel)
		2. Príloha č. 2 (Cenník poskytovaných výkonov a služieb)
		3. Príloha č. 3 (Návrh na plnenie kritérií).
	5. Právne vzťahy výslovne neupravené touto zmluvou sa riadia ustanoveniami Obchodného zákonníka a príslušných občianskoprávnych predpisov v znení neskorších predpisov.
	6. Zmluvné strany sa dohodli, že táto zmluva sa môže meniť alebo dopĺňať iba na základe písomných dodatkov označených poradovými číslami s podpisom štatutárnych zástupcov obidvoch zmluvných strán.
	7. Zmluvné strany sa dohodli, že dodávateľ je viazaný mlčanlivosťou o jednotlivých zákazkách a môže ich zverejňovať tretím osobám len so súhlasom objednávateľa.
	8. Zmluvné strany vyhlasujú, že sú oprávnené túto zmluvu uzatvoriť, túto zmluvu si pred jej podpísaním celú prečítali a že jej obsahu v plnom rozsahu porozumeli, že bola uzavretá na základe ich pravej a slobodnej vôle, nie v tiesni a za nápadne nevýhodných podmienok, čo potvrdzujú svojím podpisom na tejto zmluve.

V Košiciach, dňa ............. V ................, dňa ..............

.................................................................. ....................................................

**Ing. Rastislav Trnka**

Predseda Košického samosprávneho kraja

(objednávateľ) (dodávateľ)